गोदान दिल्ली / गुवाहाटी,फेब्रुवारि  4  : रबिबाराव मिरु सरकारनि नखर मंत्री राजनात सिंह बिथांआ सा - सान्जा राजखान्थि दोलोफोरनि सिगांआव बुंदोंदि बिथांआ नोगोरारि सोदांनाय बिल  2019  नि द्राप्त बिलखौ नोजोर होनानै गुबुन गुबुन राजखान्थि दोलो आरो गुबुन गुबुन समाजआरि आफादफोरजोंबो सावरायगोन ।बिथांनि बेबादि बुंनाय रावआ सा - सान्जा ओनसोलफोराव जेंना गोनां नोगोरारि ( सोदांनाय ) बिल  2019  खौ लानानै हेंथा धर्ना होनानै सोमावसारबोनाय थानाय राजखान्थि दोलो आरो समाजआरि दोलोफोरखौ गमामायैनो एसेब्लाबो गोजोन्नाय होगोन ।संगमा आरो सा - सान्जा ओनसोलनि गुबुन गुबुन राजखान्थि दोलोफोरनि दैदेनगिरिफोरा मिरु सरकारनि नखर मंत्री राजनात सिंह बिथांखौ गोदान दिल्लीआव थांनानै लोगो हमहैना जेंना गोनां नोगोरारि बिल  2019  खौ बेरेखा खालामना अजद दैखाङो ।सा - सान्जा ओनसोलनि राजखान्थि दोलोफोरजों दाफुंजानाय दोलोखौ मेघालय हादोरसानि गिबि मंत्री कनराड कंगाल सांगमा बिथांआ दैदेनदोंमोन ।